cyanic-selkie/wikianc huggingface dataset:
สัก (พรรณไม้)
ต้นสักที่ใหญ่และมีอายุมากที่สุดในโลก
ต้นสักที่ใหญ่และมีอายุมากที่สุดในโลกมีอายุมากกว่า 1,500 ปี ได้รับชื่อพระราชทานนามว่า มเหสักข์ อยู่ภายในวนอุทยานต้นสักใหญ่ บ้านปางเกลือ ตำบลน้ำไคร้ อำเภอน้ำปาด จังหวัดอุตรดิตถ์ มีความสูง 47 เมตร ลำต้นเส้นวงรอบ 10 เมตร 23 เซนติเมตร ใช้ 9 คนโอบโดยรอบ ขนาดความโต 1020 .7 เซนติเมตร ซึ่งเฉลี่ยโตขึ้นปีละ 1.3 เซนติเมตร
เจฟฟ์ สไตรเกอร์
เจฟฟ์ สไตรเกอร์ (Jeff Stryker) หรือชื่อเกิด ชาลส์ แคสเปอร์ เพย์ตัน (Charles Casper Peyton) เกิดเมื่อวันที่ 21 สิงหาคม ค.ศ. 1962 ในคาร์มิ รัฐอิลลินอย ประเทศสหรัฐอเมริกา เป็นนักแสดงหนังโป๊ชาวอเมริกัน ปรากฏทั้งในภาพยนตร์ไบเซ็กชวล, เกย์, และหนังโป๊ชาย-หญิง ปัจจุบันเขาอยู่ในรัฐแคลิฟอร์เนีย
ประวัติ
เขาเป็นนักเพาะกายตั้งแต่อายุ 11 ปี เขาได้รับการชักชวนจากจอห์น ทราวิสให้เขาสู่วงการหนังโป๊ เมื่ออายุได้ 26 ปี สไตรเกอร์โด่งดังในอุตสาหกรรมหนังโป๊เนื่องจากเป็นคนหน้าตาดีที่มีผิวสีแทน มักพูดจากคำพูดแบบสัปดน สกปรก กับคู่ขา และมีขนาดอวัยวะเพศใหญ่โต ที่มีการระบุว่ายาวถึง 10 นิ้ว (25 ซม.) และขยายใหญ่ในขนาดผิดปกติ นอกจากนี้สไตรเกอร์ยังออกรายการโทรทัศน์ไปทั่วโลก
เขาเป็นที่รู้จักส่วนใหญ่ในหนังเกย์ ถึงแม้ว่าหนังโป๊เรื่อง Jamie Loves Jeff หนังโป๊ชาย-หญิง จะมียอดขายดีติดอันดับหนังขายดีตลอดกาล และหลายปีผ่านไปเขายังคงยืนยันว่าเขาไม่เคยมีประสบการณ์แม้แต่ไบเซ็กชวลในชีวิตส่วนตัว
ดิลโด ของเจฟฟ์ สไตรเกอร์ ได้ถือว่าเป็นดิลโดที่มียอดขายมากที่สุดในประวัติศาสตร์ และรายการโทรทัศน์หลายรายการก็เคยนำเสนออกไปทั่วโลก
เขายังเคยพยายามรับบทการแสดงในสาขาอื่น อย่างเช่นแสดงในหนังสยองขวัญของชาวอิตาลีในปี 1989 เรื่อง After Death โดยให้เครดิตเขาว่า ชัก เพย์ตัน และยังปรากฏตัวในภาพยนตร์อีกหลายเรื่องอย่าง Can I be your Bratwurst Please? และ Dirty Love
แหล่งข้อมูลอื่น
1962
โช คิมูระ
โช คิมูระ (木村 翔 (Kimura Shō)) นักมวยสากลชาวญี่ปุ่น เป็นอดีตแชมป์โลก WBO รุ่นฟลายเวท ตั้งแต่ พ.ศ. 2560 จนถึง พ.ศ. 2561
Cladotaenia
Cladotaenia เป็นสกุลของหนอนตัวแบนที่อยู่ในวงศ์ Taeniidae
สปีชีส์ในสกุลนี้ ได้แก่:
เคนเนธ บรานาห์
เซอร์เคนเนธ ชาลส์ บรานาห์ (Sir Kenneth Charles Branagh) เกิดเมื่อวันที่ 10 ธันวาคม ค.ศ. 1960 เป็นนักแสดง, ผู้กำกับภาพยนตร์, ผู้อำนวยการสร้างและนักเขียนบทชาวไอริชทางเหนือ บรานาห์ได้รับการฝึกฝนที่ ราชสถานศิลปะการละคร ในกรุงลอนดอน ในปี 2015 เขาประสบความสำเร็จในฐานะประธานของ ริชาร์ด แอทเทนเบอเรอห์ เขาเป็นทั้งผู้กำกับและนักแสดงในภาพยนตร์ดัดแปลงหลายเรื่องอย่าง วิลเลียม เชกสเปียร์ รวมไปถึงการได้กำกับและแสดงเป็น เฮนรี่ที่ 5 จอมราชันย์ (1989) (ซึ่งเขาได้รับการเสนอชื่อเข้าชิงในรางวัลออสการ์สาขานักแสดงนำชายยอดเยี่ยม และ ผู้กำกับภาพยนตร์ยอดเยี่ยม) รักจะแต่งต้องแบ่งหัวใจ (1993), โอเทลโล่ (1995), แฮมเล็ต (1996) (ซึ่งเขาได้รับการเสนอชื่อเข้าชิงรางวัลออสการ์สาขา บทภาพยนตร์ดัดแปลงยอดเยี่ยม) เลิฟส์ เลเบอร์ ลอสต์ (2000), แอส ยู ไลค์ อิท (2006) และภาพยนตร์ที่ดัดแปลงจากนวนิยายของอกาธา คริสตี ฆาตกรรมบนรถด่วนโอเรียนท์เอกซ์เพรส (2017), ฆาตกรรมบนลำน้ำไนล์ (2022) และ อะ ฮอนติ้ง อิน เวนิส (2023) ซึ่งเขายังแสดงเป็น แอร์กูล ปัวโร
บรานาห์ได้แสดงในภาพยนตร์และซีรีส์ทางโทรทัศน์อีกหลายเรื่องรวมถึง Fortunes of War (1987) วูดดี อัลเลน ซะเลบบริที้ (1998), คู่พิทักษ์ปราบอสูรเจ้าโลก (1999) และได้พากย์เสียงเป็นมิเกลใน ผจญภัยแดนมหัศจรรย์ เอลโดราโด้ (2000), Shackleton (2002), แฮร์รี่ พอตเตอร์กับห้องแห่งความลับ (2002), วอร์ม สปริงส์ (2005) ได้รับบทฐานะเป็นพลเอก เฮ็นนิง ฟ็อน เทร็สโค ใน ยุทธการดับจอมอหังการ์อินทรีเหล็ก (2008), แก๊งฮากลิ้ง ซิ่งเรือร็อค (2009), Wallander (2008–2016), 7 วัน แล้วคิดถึงกันตลอดไป (2011) รับบทเป็น ลอเรนซ์ โอลิวีเอร์ (ได้เสนอชื่อเข้าชิง รางวัลออสการ์ สาขา นักแสดงสมทบชายยอดเยี่ยม) และได้รับบทเป็นผู้บัญชาการกองทัพเรือโบลตันในภาพยนตร์แอ็กชั่นระทึกขวัญ ดันเคิร์ก (2017) เขาได้กำกับภาพยนตร์อย่างเช่น เมินเสียเถิดความตาย (1991) ซึ่งเขายังนำแสดงด้วย สวอน ซอง (1992) (ได้เสนอชื่อเข้าชิง รางวัลออสการ์ สาขา ภาพยนตร์เหตุการณ์สั้นยอดเยี่ยม) แมรี่ เชลลีย์ แฟรงเกนสไตน์ (1994) ซึ่งเขายังนำแสดงด้วย เดอะ เมจิก ฟลูต (2006), เฉือนเหลี่ยม คนหักคม (2007) ภาพยนตร์ซุปเปอร์ฮีโร่จักรวาลภาพยนตร์มาร์เวล ธอร์: เทพเจ้าสายฟ้า (2011) ภาพยนตร์แอ็คชั่นระทึกขวัญ แจ็ค ไรอัน: สายลับไร้เงา (2014) ภาพยนตร์คนแสดงของ ดิสนีย์' เรื่อง ซินเดอเรลล่า (2015) และภาพยนตร์เล่าเรื่องส่วนตัว เบลฟาสต์ (2021) (ซึ่งเขาได้รับการเสนอชื่อเข้าชิงในรางวัลออสการ์สาขา ภาพยนตร์ยอดเยี่ยม กับ ผู้กำกับภาพยนตร์ยอดเยี่ยม และชนะในสาขา บทภาพยนตร์ดั้งเดิมยอดเยี่ยม)
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 19 เรื่องของ เคนเนธ บรานาห์ 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
— ไม่ปรากฏ, หาข้อมูลไม่ได้
$ ดอลลาร์สหรัฐ
รางวัลที่ได้รับ
จำนวนรางวัลที่เข้าชิงและได้รับจากภาพยนตร์ของ เคนเนธ บรานาห์
เดอะโรดส์โคลอสซัส
เดอะโรดส์โคลอสซัส (The Rhodes Colossus) เป็นการ์ตูนล้อการเมืองเชิงสัญลักษณ์ในช่วงยุคล่าอาณานิคมในแอฟริกา เป็นรูปของนักล่าอาณานิคมชาวอังกฤษ ซีซิล โรดส์ เป็นยักษ์ยืนอยู่เหนือทวีปแอฟริกา การ์ตูนดังกล่าววาดขึ้นเป็นครั้งแรกโดยเอ็ดเวิร์ด ลินลีย์ แซมบูร์น ปรากฏครั้งแรกในนิตยสาร พันช์ ค.ศ. 1892 การ์ตูนดังกล่าวได้รับการตีพิมพ์เพิ่มอีกหลายครั้งในเวลานั้น และได้กลายมาเป็นภาพประกอบมาตรฐานในประวัติศาสตร์
ระบบพิกัดกริดแบบยูทีเอ็ม
ระบบพิกัดกริดแบบยูทีเอ็ม (Universal Transverse Mercator - UTM) เป็นพิกัดภูมิศาสตร์ในลักษณะกริดระบุตำแหน่งของสิ่งบนผิวโลกในลักษณะระบบพิกัดคาร์ทีเซียน ซึ่งระบบนี้จะแตกต่างจากระบบดั้งเดิมที่ใช้ละติจูดและลองจิจูด ระบบกริดแบบยูทีเอ็มจะแบ่งส่วนออกเป็นทั้งหมด 60 โซน
ลักษณะเฉพาะและตำแหน่งของพิกัด
ลักษณะของพิกัดจะประกอบไปด้วยสามส่วนโดยส่วนแรกคือช่องกริด ส่วนสองและสามคือคู่ระยะตะวันออกและเหนือในหน่วยเมตร ตัวอย่างของพิกัดยูทีเอ็ม เช่น 47P 679815 1513661 แสดงตำแหน่งของสวนหลวง ร.9 (ซึ่งตรงกับละติจูดลองจิจูดที่ 13° 41′ 11.02″ N, 100° 39′ 45.58″ E) ระยะตะวันออกเป็นระยะจากเส้นเมอริเดียนศูนย์กลาง ในขณะที่ระยะเหนือวัดจากเส้นศูนย์สูตร (สำหรับซีกโลกเหนือ) ซึ่งพิกัด 0,0 ของระบบนี้คือจุดตัดของเส้นศูนย์สูตรและเส้นเมอริเดียนศูนย์กลาง
ตำบลหลวงใต้
หลวงใต้ เป็นตำบลในอำเภองาว จังหวัดลำปาง มีพื้นที่ประมาณ 179.75 ตารางกิโลเมตร คิดเป็นร้อยละ 9.90 ของพื้นที่ทั้งอำเภอ มีประชากร 5,675 คน ประกอบด้วยชาย 2,789 คนและหญิง 2,886 คน เทศบาลตำบลหลวงใต้เป็นหน่วยปกครองส่วนท้องถิ่นครอบคลุมพื้นที่ทั้งหมดของตำบลหลวงใต้ และเป็นเทศบาลแห่งที่สองของอำเภองาว รองรับการขยายเมืองของอำเภองาวตามถนนพหลโยธินสายเก่า
ประวัติ
เทศบาลตำบลหลวงใต้ได้รับการยกฐานะจากสภาตำบลจัดตั้งเป็นองค์การบริหารส่วนตำบลตามพระราชบัญญัติสภาตำบลและองค์การบริหารส่วนตำบล พ.ศ. 2537 ตามประกาศในราชกิจจานุเบกษา ลงวันที่ 16 ธันวาคม พ.ศ. 2539 และได้ยกฐานะเป็นเทศบาลตำบลหลวงใต้เมื่อ วันที่ 27 ตุลาคม พ.ศ. 2552 โดยสำนักงานเทศบาลฯ อยู่ห่างจากที่ว่าการอำเภองาวประมาณ 5 กิโลเมตร ห่างจากตัวจังหวัดลำปางประมาณ 80 กิโลเมตร
คาเมนไรเดอร์ซูเปอร์-วัน
คาเมนไรเดอร์ชูเปอร์-1 เป็นภาพยนตร์คาเมนไรเดอร์ลำดับที่ 7
โดยสร้างสรรค์โดยอิชิโนะโมะริ โชทาโร่ ออกอากาศเมื่อวันที่ 17 ตุลาคม ค.ศ. 1980 ถึงวันที่ 3 ตุลาคม ค.ศ. 1981 ออกอากาศทั้งหมด 48 ตอน และมีภาพยนตร์อีก 1 ตอน ส่วนลิขสิทธิ์จัดจำหน่ายรูปแบบวีซีดีเป็นของบริษัท ทีไอจีเอ (TIGA) ใช้ชื่อว่า ซูเปอร์ไรเดอร์ ซูเปอร์วัน ในปัจจุบันได้มีการนำลงวิดีโอสตรีมมิ่งทาง Line TV ซึ่งได้ลงครบทุกตอน
คาเมนไรเดอร์ซูเปอร์-1 เดอะมู๊ฟวี่
ภาพยนตร์เรื่องนี้ออกฉายเมื่อวันที่ 14 มีนาคม พ.ศ. 2524 และอำนวยการสร้างโดยTōru Hirayama เป็นเรื่องราวของชนเผ่ามาตากิซึ่งมีถิ่นที่อยู่อาศัยอยู่บนภูเขาในทางตอนเหนืองของประเทศญี่ปุ่น อยู่ใน หมู่บ้าน ยามาบิโกะ ได้โดนพวก ด็อกม่า ที่นำโดย เมกาลโชกุน เข้าโจมตี เพื่อ แย่งชิง ยานมังกรในตำนาน ซึ่งเป็น ยานมังกรบิน ที่สร้างจาก จักรพรรดิของประเทศจีน เมื่อ 3,000 ปีก่อน เมื่อจักรพรรดิ ได้พ่ายแพ้ให้กับ พวกเหล่าคนชั่วร้ายในยุคนั้น พระองค์ได้ย้ายถิ่นฐานมายังหมู่บ้าน ยามาบิโกะ และได้ทำการซุกซ่อน ยานมังกรบิน เอาไว้ โดยมีคนในหมู่บ้าน ซึ่งสืบทอดกันมารุ่นสู่รุ่น ผลัดเปลี่ยนกันดูแลมาจนถึงปัจจุบัน
ฮูร์ชิด โตยิเบียฟ
คูร์ชิด ทาดิบาเยฟ (Khurshid Tadjibayev) หรือฮูร์ชิด โตยิเบียฟ (Hoorshid Tojibaev) เกิดเมื่อ 13 พฤศจิกายน พ.ศ. 2532 เป็นนักมวยสากลสมัครเล่นชาวอุซเบกิสถานที่เข้าแข่งขันกีฬาโอลิมปิก พ.ศ. 2551 แต่ไม่ได้เหรียญรางวัล เขาได้เหรียญทองแดงในรุ่นไลท์เวท ในกีฬาเอเชียนเกมส์ พ.ศ.2553 ที่กวางโจว
คิลเลอร์ควีน (วิดีโอเกม)
คิลเลอร์ควีน (Killer Queen) เป็นเกมตู้แพลตฟอร์มวางแผนเวลาจริงที่เน้นชุมชนสำหรับผู้เล่นสูงสุดสิบคน เกมนี้ได้รับการพัฒนาโดยจอช เดโบนิส และนิกิตา ไมโครส ผู้ร่วมก่อตั้งบัมเบิลแบร์เกมส์ โดยเริ่มแรกได้รับการพัฒนาในฐานะเกมภาคสนาม แต่ได้รับการเปิดตัวในรูปแบบอาร์เคดเมื่อ ค.ศ. 2013 ที่งานนิทรรศการโนควอเตอร์ประจำปีครั้งที่สี่ของมหาวิทยาลัยนิวยอร์กสำหรับเกมอาร์เคดอินดี
เกมนี้ออกแบบมาให้เล่นโดยผู้เล่นสิบคนบนตู้อาร์เคดสองตู้ที่วางเรียงกันหรือเรียงต่อกัน สองทีมจากผู้เล่นห้าคนเลือกระหว่างบทบาทที่หลากหลาย ได้แก่: คนงาน, นักรบ หรือราชินี บรรดาทีมต่อสู้เพื่อความเป็นใหญ่ผ่านสามช่องทางสู่ชัยชนะ ได้แก่: เศรษฐกิจ, การทหาร และหอยทาก ส่วนเกมใหม่ที่ได้รับแรงบันดาลใจจากคิลเลอร์ควีน มีชื่อว่าคิลเลอร์ควีนแบล็ก ซึ่งได้รับการวางจำหน่ายเมื่อวันที่ 11 ตุลาคม ค.ศ. 2019 ในระบบไมโครซอฟท์ วินโดวส์ และนินเท็นโด สวิตช์ รวมทั้งเมื่อวันที่ 22 กุมภาพันธ์ ค.ศ. 2021 สำหรับระบบเอกซ์บอกซ์วัน ตลอดจนหนึ่งเดือนต่อมาในวันที่ 30 มีนาคม ค.ศ. 2021 สำหรับบริการกูเกิล สตาเดีย และในวันที่ 10 มิถุนายน ค.ศ. 2021 สำหรับแอมะซอน ลูนา
เอสตาดิโอเดลาเซรามิกา
เอสตาดิโอเดลาเซรามิกา (Estadio de la Cerámica) หรือชื่อเดิม เอลมาดริกัล (El Madrigal) เป็นสนามฟุตบอลในเมืองบิยาร์เรอัล ประเทศสเปน ใช้งานมาตั้งแต่ปี ค.ศ. 1923 ที่นี่เป็นสนามเหย้าของสโมสรฟุตบอลบิยาร์เรอัลในลาลิกา ลีกระดับสูงสุดของสเปน สนามกีฬามีความจุ 24,890 ที่นั่ง ซึ่งประมาณครึ่งหนึ่งของประชากรในเมืองบิยาร์เรอัล ด้านหน้าสนามมีรูปปั้นเรือดำน้ำสีเหลืองตั้งอยู่
สนามแห่งนี้มีชื่อเดิมคือ เอลมาดริกัล ต่อมาทางสโมสรได้เปลี่ยนมาใช้ชื่อ เอสตาดิโอเดลาเซรามิกา (แปลว่า "สนามกีฬาเซรามิก") เมื่อวันที่ 8 มกราคม ค.ศ. 2017 ในนัดที่บิยาร์เรอัลเปิดบ้านพบกับบาร์เซโลนา โดยชื่อใหม่สื่อถึงอุตสาหกรรมเซรามิก
วอลแตรีน เดอ แคลร์
วอลแตรีน เดอ แคลร์ (17 พฤศจิกายน ค.ศ. 1866 – 20 มิถุนายน ค.ศ. 1912) เป็นนักอนาธิปไตยชาวอเมริกันซึ่งเป็นที่รู้จักจากการเป็นนักเขียนและนักพูดซึ่งต่อต้านทุนนิยม การสมรส รัฐ และการครอบงำของศาสนาเหนือเพศสภาพและชีวิตของผู้หญิง (Women and religion) โดยมองว่าล้วนเกี่ยวข้องกัน ด้วยมุมมองเหล่านี้ เธอนับว่าเป็นนักสตรีสิทธินิยมคนสำคัญคนแรก ๆ
เธอเกิดและเติบโตในเมืองเล็ก ๆ ในรัฐมิชิแกนและได้รับการศึกษาที่คอนแวนต์คาทอลิกแห่งหนึ่งที่เมืองซาร์เนีย (Sarnia) รัฐออนแทรีโอ เดอ แคลร์ เริ่มทำกิจกรรมในขบวนการความคิดอย่างอิสระ ในช่วงแรกเธอสนใจลัทธิอนาธิปไตยแบบปัจเจก (individualist anarchism) ต่อมาจากมิวชวลลิสม์ (Mutualism (economic theory)) แนวคิดของเธอวิวัฒน์เป็นสิ่งที่เธอเรียกว่าลัทธิอนาธิปไตยโดยปราศจากคุณศัพท์ (anarchism without adjectives) ซึ่งให้ความสำคัญกับสังคมไร้รัฐ (stateless society) ที่ไม่มีการใช้ความก้าวร้าว (aggression) หรือการข่มขู่เหนือสิ่งอื่นใด
ชีวประวัติ
เธอเกิดที่เมืองเลสลี รัฐมิชิแกน (Leslie, Michigan) และย้ายบ้านไปยังเมืองเซนต์จอนส์ รัฐมิชิแกน พร้อมกับครอบครัว ที่นั่นเธอใช้ชีวิตกับบุพการีซึ่งมีชีวิตสมรสอย่างไม่มีความสุขและยากจนแร้นแค้น พ่อของเธอแอ็กตอร์ โอกุสต์ เดอ แคลร์ (Hector Auguste de Cleyre) ตั้งชื่อเธอตามวอลแตร์ นักเขียนยุคเรืองปัญญาชาวฝรั่งเศส
เมื่ออายุ 12 ปี พ่อของเธอส่งเธอเข้าเรียนในโรงเรียนคอนแวนต์คาทอลิกที่เมืองซาร์เนีย รัฐออนแทรีโอ เพราะเขาเชื่อว่าที่นั่นจะให้การศึกษาแก่เธอได้ดีกว่าโรงเรียนรัฐบาล ประสบการณ์นี้เองทำให้เธอยอมรับแนวคิดอเทวนิยมแทนศาสนาคริสต์ เธอกล่าวว่าช่วงเวลาที่เธอใช้ที่นั่น "เหมือนกับหุบเขาเงามัจจุราช และบนวิญญาณฉันก็มีแผลเป็นสีขาว จากความไม่รู้และความงมงายที่เผาฉันด้วยไฟนรก ในวันวานแสนอึดอัดนั้น". เธอพยายามว่ายน้ำข้ามแม่น้ำเซนต์แคลร์หนีไปยังเมืองพอร์ต ฮิวรัน รัฐมิชิแกน (Port Huron, Michigan) และเดินต่อไปอีก 17 mi แต่เธอพบกับเพื่อนของครอบครัว พวกเขาจึงติดต่อพ่อของเธอและส่งเธอกลับไปยังคอนแวนต์
ความเชื่อมโยงที่ครอบครัวมีกับขบวนการเลิกทาส (Abolitionism in the United States) และทางรถไฟใต้ดิน (Underground Railroad) ความยากจนที่รุนแรงและเรื้อรังในวัยเด็กของเธอ และการมีชื่อตามนักปราชญ์วอลแตร์ ทั้งหมดล้วนมีส่วนในการพัฒนาวาทกรรมสุดโต่งของเธอไม่นานหลังเข้าสู่วัยรุ่น หลังจบการศึกษาในคอนแวนต์นั้น เดอ แคลร์ ย้ายไปยังเมืองแกรนด์แรพิดส์ รัฐมิชิแกน (Grand Rapids, Michigan) และเข้าไปมีส่วนร่วมในขบวนการความคิดอย่างอิสระซึ่งต่อต้านศาสนจักร (anti-clerical) ด้วยการปราศรัยและเขียนบทความในวารสารความคิดอย่างอิสระ และกลายเป็นบรรณาธิการหนังสือพิมพ์ความคิดอย่างอิสระ The Progressive Age ในที่สุด
ช่วงเวลาที่เดอ แคลร์ อยู่ในขบวนการความคิดอย่างอิสระในช่วงกลางถึงปลายคริสต์ทศวรรษ 1880 เธอได้รับอิทธิพลจากโทมัส เพน, แมรี โวลสโตนคราฟต์ และคลาเรนซ์ ดาร์โรว์ (Clarence Darrow) อิทธิพลอื่น ๆ เช่นเฮนรี เดวิด ทอโร และผู้นำแรงงานบิล เฮย์วูด (Bill Haywood) กับยูจีน วี. เดบส์ (Eugene Debs) หลังการประหารชีวิตผู้ประท้วงที่เฮย์มาร์เก็ต (Haymarket affair) ที่ชิคาโกใน ค.ศ. 1887 แม้มีการบันทึกไว้ว่าตำรวจเป็นต้นเหตุให้เกิดการสูญเสียชีวิตที่การจลาจล เธอกลายเป็นอนาธิปัตย์ "จนถึงเวลานั้น ฉันยังเชื่อมั่นในความยุติธรรมขั้นพื้นฐานของกฎหมายการพิจารณาคดีโดยคณะลูกขุนของอเมริกา" เธอเขียนไว้ในความเรียงอัตชีวประวัติ "หลังจากนั้น ฉันทำไม่ได้อีกแล้ว"
เธอเป็นที่รู้จักในฐานะนักพูดและนักเขียนที่ยอดเยี่ยม นักเขียนชีวประวัติ (Biographer) พอล อาฟริช (Paul Avrich) กล่าวว่าเธอเป็น "ผู้มีพรสวรรค์ด้านวรรณกรรมยิ่งกว่านักอนาธิปัตย์ชาวอเมริกันคนอื่นคนใด" และยังเป็นที่รู้จักจากการเป็นผู้สนับสนุนอุดมการณ์อนาธิปไตยอย่างต่อเนื่อง เอมมา โกลด์แมน กล่าวว่า "ทุกสิ่งที่เธอทำถูกตีตราด้วยความมุ่งมั่นเชิงศาสนา"
เธอกับนักคิดอย่างอิสระเจมส์ บี. เอลเลียต มีลูกชายชื่อแฮร์รีในวันที่ 12 มิถุนายน ค.ศ. 1890 ลูกชายของพวกเขาอาศัยอยู่กับเอลเลียตตามที่ตกลงกันไว้ และเดอ แคลร์ ไม่ได้มีส่วนในการเลี้ยงดูเขา เธอมีความใกล้ชิดและได้รับแรงบันดาลใจจากไดเออร์ ลัม (Dyer Lum) (ที่โกลด์แมนกล่าวว่าเป็น "ครูของเธอ เพื่อนคู่ใจของเธอ สหายของเธอ"). ความสัมพันธ์ของทั้งสองจบลงไม่นานก่อนที่เขาจะปลิดชีพตนเองใน ค.ศ. 1893
เดอ แคลร์ มีฐานทำงานระหว่าง ค.ศ. 1889 ถึง 1910 อยู่ในฟิลาเดลเฟีย ที่นั่นเธออาศัยอยู่ท่ามกล่างผู้อพยพชาวยิวที่ยากจนและเป็นที่ที่ความเห็นใจต่อความเชื่อแนวอนาธิปไตยมีอยู่ทั่วไป ที่นั่นเธอได้สอนภาษาอังกฤษและดนตรี และได้เรียนเขียนพูดภาษายิดดิช
เธอรอดชีวิตจากความพยายามลอบสังหารในวันที่ 19 ธันวาคม ค.ศ. 1902 ผู้กระทำคือเฮอร์แมน เฮลเชอร์ นักเรียนเก่าของเธอซึ่งกลายเป็นคนวิกลจริตด้วยไข้อย่างหนึ่ง ซึ่งเธอได้ให้อภัยในทันที่ตามที่เขียนไว้ว่า "มันจะเป็นความชั่วร้ายต่ออารยธรรมหากเขาถูกจับเข้าคุกด้วยการกระทำซึ่งเป็นผลมาจากสมองที่เป็นโรค" เหตุทำร้ายครั้งนี้ทิ้งอาการเจ็บหูเรื้อรังและคออักเสบไว้กับเธอ ซึ่งส่งผลเสียต่อความสามารถในการพูดและการใช้สมาธิของเธอ
การเสียชีวิต
เดอ แคลร์ เสียชีวิตจากเยื่อหุ้มสมองอักเสบในวันที่ 20 มิถุนายน ค.ศ. 1912 ที่โรงพยาบาลแมรีออฟนาซาเรธเมืองชิคาโก รัฐอิลลินอย ร่างของเธอถูกฝังไว้ใกล้กับจำเลยจากเหตุการณ์ที่เฮย์มาร์เก็ตและนักกิจกรรมเพื่อสังคมคนอื่น ๆ ที่สุสานเจอร์แมนวัลท์ไฮม์ (Forest Home Cemetery (Forest Park)) (ปัจจุบันสุสานฟอเรสต์โฮม) ที่ฟอเรสต์พาร์ก (Forest Park, Illinois) ย่านชานเมืองทิศตะวันตกของชิคาโก ในเวลาต่อมาร่างของโกลด์แมนก็ถูกฝังในบริเวณเดียวกันในสุสานนี้เช่นกัน
แนวคิดทางการเมือง
มุมมองทางการเมืองของ เดอ แคลร์ เปลี่ยนแปลงในช่วงชีวิตของเธอ เธอได้กลายมาเป็นผู้สนับสนุนอย่างหนักแน่นในแนวคิดลัทธิอนาธิปไตยโดยปราศจากคุณศัพท์ ซึ่งนักประวัติศาสตร์ George Richard Esenwein กล่าวว่าเป็นหลักการซึ่ง "ไม่มีป้ายแสดงคุณสมบัติว่าเป็นแบบคอมมิวนิสต์, แบบรวมหมู่ (Collectivist anarchism), แบบช่วยเหลือซึ่งกันและกัน, หรือแบบปัจเจก สำหรับผู้อื่น [...] [มัน]เป็นที่เข้าใจว่าเป็นเพียงทัศนคติที่ยอมรับการมีอยู่ร่วมกันของอนาธิปไตยสำนักต่าง ๆ" เป็นเวลาหลายปีที่ เดอ แคลร์ ถูกสัมพันธ์กับอนาธิปไตยแบบปัจเจกแบบอเมริกันเป็นหลัก ซึ่งแสดงความแตกต่างของตัวเธอจาก เอมมา โกลด์แมน และ เดอ แคลร์ ได้เขียนไว้ โดยขยายความการสนับสนุนแนวคิดอนาธิปไตยแบบปัจเจกของเธอว่า: "คุณโกลด์แมนเขาเป็นนักคอมมิวนิสต์ ฉันเป็นนักปัจเจกนิยม เธอมีความต้องการทำลายสิทธิในทรัพย์สิน ฉันมีความต้องการยืนยันสิทธินี้ ฉันทำสงครามกับอภิสิทธิและอำนาจเพื่อทำลายล้างมันด้วยสิทธิในทรัพย์สิน สิทธิที่แท้จริงซึ่งมีอยู่โดยแท้ในปัจเจกบุคคล เธอเชื่อว่าการร่วมมือกันจะแทนที่การแข่งขันโดยสิ้นเชิง ฉันยืนยันว่าการแข่งขันไม่ว่าในรูปแบบใดจะมีอยู่เสมอ และนี่เป็นสิ่งที่น่าปรารถนาอย่างยิ่งที่มันควรเป็นเช่นนั้น"
แม่ในช่วงแรกทั้งสองอาจไม่ชอบกัน เดอ แคลร์ และโกลด์แมนได้กลายมาเคารพซึ่งกันและกันอย่างปัญญาชน ในความเรียงใน ค.ศ. 1894 ของ เดอ แคลร์ In Defense of Emma Goldman and the Right of Expropriation เธอได้เขียนไว้ว่า: "ฉันว่ามันเป็นเรื่องของคุณที่จะเลือกอดอยากและหนาวเหน็บต่อหน้าอาหารและเครื่องนุ่งห่มข้างนอกคุก หรือจะเลือกกระทำการ (overt act) อย่างใดอย่างหนึ่งเพื่อต่อต้านสถาบันที่เรียกว่าทรัพย์สินแล้วไปอยู่เคียงข้างทิมเมอร์มันน์และโกลด์แมน"
เดอ แคลร์ ยอมรับแนวคิดอนาธิปไตยสังคม (social anarchism) มาแทนปัจเจกนิยมในที่สุด ใน ค.ศ. 1908 เธอกล่าว "ว่าสิ่งที่ดีที่สุดที่คนทำงานชายหรือหญิงธรรมดาจะทำได้นั้นคือการจัดระเบียบอุตสาหกรรมของพวกเขาเพื่อกำจัดเงินตราไปให้สิ้น" แล้ว "ผลิตด้วยกัน อย่างร่วมมือกันแทนที่จะเป็นผู้จ้างและลูกจ้าง" ใน ค.ศ. 1912 เธอกล่าวว่าความล้มเหลวของคอมมูนปารีสนั้นเนื่องมาจากการที่ยังเคารพทรัพย์สินเอกชน ในความเรียง The Commune Is Risen ของเธอ เธอกล่าวไว้ว่า: "โดยย่อ แม้มีเหตุผลอื่นว่าทำไมคอมมูนถึงแตก เหตุผลสูงสุดคือในช่วงเวลาจำเป็นนั้นสมาชิกคอมมูนนั้นไม่ใช่คอมมิวนิสต์ พวกเขาพยายามทำลายโซ่ตรวนทางการเมืองโดยไม่ทำลายโซ่ตรวนทางเศรษฐกิจ" เธอกลายมาเป็นผู้สนับสนุนลัทธิอนาธิปไตยโดยปราศจากคุณศัพท์ โดยเขียนไว้ใน The Making of an Anarchist ว่า: "ฉันไม่แปะป้ายตนเองเป็นอื่นใดนอกเหนือจาก 'นักอนาธิปไตย' เพียงเท่านั้น".
ผู้สังเกตการณ์และนักวิชาการบางคนแย้งว่าการปฏิเสธปัจเจกนิยมของ เดอ แคลร์ นั้นหมายถึงการยอมรับลัทธิคอมมิวนิสต์บริสุทธิ์หรือไม่ โกลด์แมนและ รูด็อล์ฟ ร็อกเกอร์ ยืนยันจุดยืนนั้น แต่คนอื่นอย่างนักเขียนชีวประวัติของ เดอ แคลร์ พอล อาฟริช ไม่เห็นด้วย เดอ แคลร์ ได้กล่าวไว้ใน ค.ศ. 1907 เพื่อโต้ตอบคำกล่าวอ้างว่าเธอเป็นนักอนาธิปไตยคอมมิวนิสต์ว่า: "ตอนนี้ฉันไม่ได้เป็น และ ณ เวลาใดก็ไม่เคยเป็น นักคอมมิวนิสต์" นักวิชาการอนาธิปไตย เอียน แม็กเคย์ (Iain McKay) กล่าวว่าการสนับสนุนเศรษฐกิจที่ไร้เงินตราในภายหลังใน ค.ศ. 1908 นั้นในทางเทคนิคเป็นลัทธิคอมมิวนิสต์รูปแบบหนึ่ง แม้เธอเองปฏิเสธที่จะใช้คำว่าคอมมิวนิสต์เพื่อบรรยายมัน
ในความเรียงใน ค.ศ. 1901 ชื่อว่า Anarchism เดอ แคลร์ เขียนไว้ว่า: "อุดมคติของฉันคือสภาวะที่ทรัพยากรธรรมชาติทั้งมวลนั้นทุกคนสามารถเข้าถึงได้อย่างเสรี และที่คนทำงานแต่ละคนสามารถผลิตให้ตนเองได้เพียงพอต่อความต้องการที่จำเป็นของเขาเอง หากเขาเลือกทำเช่นนั้น เขาจึงไม่จำเป็นต้องควบคุมการทำงานหรือไม่ทำงานของเขาให้เป็นไปตามเวลาและฤดูกาลของมิตรสหายเขา ฉันคิดว่าวันนั้นอาจมาถึง แต่ด้วยการพัฒนาวิถีการผลิตและรสนิยมของผู้คนเท่านั้น ในขณะเดียวกัน เราทั้งหมดเรียกร้องเสรีภาพที่จะทดลองมันเป็นเสียงเดียวกัน"
ความเรียงใน ค.ศ. 1912 ของเธอ Direct Action ที่แก้ต่างให้การกระทำโดยตรง (direct action) เดอ แคลร์ ชี้ไปที่ตัวอย่างอย่างงานเลี้ยงน้ำชาที่บอสตัน โดยกล่าวว่า "การกระทำโดยตรงนั้นถูกนำมาใช้อยู่เสมอ และได้รับการสนับสนุนในประวัติศาสตร์โดยผู้คนที่ในปัจจุบันกลับประณามมัน"
ในปาฐกถาของเธอใน ค.ศ. 1895 ชื่อว่า Sex Slavery เดอ แคลร์ ประณามความงามในอุดมคติที่สนับสนุนให้ผู้หญิงบิดเบือนร่างกายตนเองและธรรมเนียมการขัดเกลาทางสังคมของเด็กที่สร้างบทบาททางเพศที่ไม่เป็นธรรมชาติ หัวเรื่องของความเรียงนั้นไม่ได้พูดถึงการค้าขายของผู้หญิงเพื่อการค้าประเวณี แม้ว่าจะถูกพูดถึงด้วย แต่พูดถึงกฎหมายการสมรสที่ทำให้ผู้ชายสามารถข่มขืนกระทำชำเรา (Marital rape) คู่สมรสของตนเองโดยไม่ได้รับผลที่ตามมาแทน กฎหมายเช่นนี้ทำให้ "ผู้หญิงที่มีคู่สมรสทุกคนเป็นสิ่งที่เธอเป็น เป็นทาสมีพันธะ ซึ่งรับเอาชื่อของเจ้านาย ขนมปังของเข้านาย คำสั่งของเจ้านายมา และรับใช้ตัณหาของเจ้านายของเธอ".
เดอ แคลร์ ต่อต้านการมีกองทัพประจำการของรัฐบาลอย่างหนักแน่น โดยกล่าวว่าการมีอยู่ของมันทำให้เสี่ยงมีสงครามมากขึ้น ในความเรียงใน ค.ศ. 1909 Anarchism and American Traditions เธอกล่าวว่าเพื่อที่จะบรรลุซึ่งสันติภาพ "ผู้คนที่สันติทุกคนควรเลิกสนับสนุนกองทัพ และกำหนดว่าใครที่ต้องการทำสงครามจะต้องทำมันด้วยต้นทุนและความเสี่ยงของตัวเองเท่านั้น และไม่ว่าค่าจ้างหรือบำนาญก็ไม่มีไว้ให้ผู้ที่เลือกทำงานที่เกี่ยวกับการฆ่าคน"
มรดก
เอมมา โกลด์แมน สรรเสริญ เดอ แคลร์ ว่าเป็น "หนึ่งในนักอนาธิไตยหญิงที่หลักแหลมและมีพรสวรรค์มากที่สุดที่อเมริกาได้ผลิตออกมา" เธอไม่เป็นที่รู้จักในปัจจุบันมานัก ซึ่ง พอล อาฟริช กล่าวว่าเป็นเพราะชีวิตเธอนั้นสั้น
ตั้งแต่ช่วงปลายคริสต์ศตวรรษที่ 20 ได้มีการรื้อฟื้นความสนใจในตัวเธออีกครั้ง: ใน ค.ศ. 1980 An American Anarchist: The Life of Voltairine de Cleyre เขียนโดย พอล อาฟริช ถูกตีพิมพ์โดยสำนักพิมพ์มหาวิทยาลัยพรินซ์ตัน (Princeton University Press) ใน ค.ศ. 1978 งานเก็บรวบรวมคำปราศรัยของเธอชื่อ The First Mayday: The Haymarket Speeches, 1895–1910 ถูกตีพิมพ์โดย Libertarian Book Club ใน ค.ศ. 2004 AK Press ได้ออกหนังสือ The Voltairine de Cleyre Reader ออกมา ใน ค.ศ. 2005 งานเก็บรวบรวมคำปราศรัยและบทความของเธออีกสองงานถูกตีพิมพ์ออกมา ชื่อว่า Exquisite Rebel: The Essays of Voltairine De Cleyre – Anarchist, Feminist, Genius ซึ่งมีเพรสลีและ คริสพิน ซาร์ตเวลล์ (Crispin Sartwell) เป็นบรรณาธิการและถูกตีพิมพ์โดย SUNY Press และ Gates of Freedom: Voltairine De Cleyre and the Revolution of the Mind จากสำนักพิมพ์มหาวิทยาลัยมิชิแกน (University of Michigan Press) เอกสารของเธอถูกเก็บไว้ที่ YIVO Institute for Jewish Research ในนครนิวยอร์ก ใน ค.ศ. 2018 เดอะนิวยอร์กไทมส์ ได้เผยแพร่ข่าวมรณกรรมของเธอย้อนหลัง
จรูญ วัฒนากร
จรูญ วัฒนากร (12 มีนาคม พ.ศ. 2462 - 28 กุมภาพันธ์ พ.ศ. 2529) เป็นอดีตสมาชิกสภาผู้แทนราษฎรจังหวัดราชบุรี 5 สมัย อดีตประธานคณะกรรมาธิการคมนาคม ในสภาผู้แทนราษฎรไทย ชุดที่ 11 อดีตผู้ร่วมก่อตั้งสหกรณ์โคนมหนองโพราชบุรี
ประวัติ
จรูญ วัฒนากร เกิดเมื่อวันที่ 12 มีนาคม พ.ศ. 2462 สำเร็จการศึกษาระดับอนุปริญญา ทางนิติศาสตร์ จาก มหาวิทยาลัยธรรมศาสตร์และการเมือง
จรูญ ได้รับเลือกตั้งเป็นสมาชิกสภาผู้แทนราษฎรจังหวัดราชบุรีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ในสังกัดพรรคสหประชาไทย ซึ่งมีจอมพลถนอม กิตติขจร เป็นหัวหน้าพรรค และได้รับเลือกตั้งครั้งที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคธรรมสังคม โดยนายจรูญ ได้รับแต่งตั้งเป็นประธานคณะกรรมาธิการคมนาคม ในสภาผู้แทนราษฎรชุดดังกล่าว
ต่อมาได้รับเลือกตั้งสมัยต่อมา คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 สังกัดพรรคชาติไทย การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคสยามประชาธิปไตย (ในขณะนั้นยังไม่ได้จดทะเบียนพรรคการเมืองเนื่องจากยังไม่มีกฎหมายว่าด้วยพรรคการเมือง) ในเดือนมกราคม พ.ศ. 2526 ได้มีการจดทะเบียนพรรคสยามประชาธิปไตยขึ้นตามกฎหมายว่าด้วยพรรคการเมือง และนายจรูญ ได้รับตำแหน่งเป็นรองหัวหน้าพรรค แต่ต่อมานายจรูญได้ลงออกจาพรรคและลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติไทย
นายจรูญ วัฒนากร เป็นหนึ่งในผู้ร่วมก่อตั้งสหกรณ์โคนมหนองโพ โดยมีนายทวิช กลิ่นประทุม ส.ส.ราชบุรี เป็นจัดซื้อที่ดินทูลเกล้าฯ ถวายเพื่อเป็นสถานที่ก่อสร้างสหกรณ์โคนม และนายจรูญเป็นผู้ติดต่อหาผู้รับซื้อนมให้กับเกษตรกร
Aspidogaster
Aspidogaster เป็นสกุลของหนอนตัวแบนที่อยู่ในวงศ์ Aspidogastridae
จรูญ วัฒนากร
ถึงแก่อนิจกรรม
จรูญ ถึงแก่อนิจกรรมในตำแหน่ง ส.ส.ราชบุรี เมื่อวันที่ 28 กุมภาพันธ์ พ.ศ. 2529 สิริอายุรวม 62 ปี และมีงานพระราชทานเพลิงศพ ณ เมรุวัดธาตุทอง เมื่อวันที่ 18 กุมภาพันธ์ พ.ศ. 2530
Aspidogaster
สปีชีส์ในสกุลนี้พบในทวีปยุโรปและอเมริกาเหนือ
สปีชีส์ในสกุลนี้ ได้แก่:
ตำบลบ้านโป่ง (อำเภองาว)
ตำบลบ้านโป่ง เป็นตำบลในอำเภองาว จังหวัดลำปาง มีพื้นที่ประมาณ 122.53  ตารางกิโลเมตร
ประชากร
มีประชากร 6,839 คน ประกอบด้วยชาย 3,452 คนและหญิง 3,387 คน
พ.ศ. 2473
พุทธศักราช 2473 ตรงกับปีคริสต์ศักราช 1930 เป็นปีปกติสุรทินที่วันแรกเป็นวันพุธตามปฏิทินเกรกอเรียน
มัดแฟล็ปส์
มัดแฟล็ปส์ (Mudflap) เป็นตัวละครจากเรื่องทรานส์ฟอร์มเมอร์ส
ฉบับคนแสดง
มัดแฟล็ปส์ หุ่นวัยรุ่นสุดโจ๋เช่นเดียวกับสกิ๊ดส์ นิสัยของมัดแฟล็ปส์เป็นพวกไฮเปอร์ ชอบหาเรื่องทะเลาะกับสกิ๊ดส์ เขาพยายามทำตัวเป็นผู้ใหญ่ แต่กลับไม่สามารถหยุดพล่ามได้มัดแฟล็ปส์ เป็นหุ่นยนต์ฝ่ายออโต้บ็อทส์ที่ติดตามหุ่นยนต์ตัวอื่นๆ มาปราบหุ่นยนต์ดีเซ็ปติคอนส์ ได้เริ่มปฏิบัติการแรกคือไล่ล่าดีเซ็ปติคอนส์ที่เซี่ยงไฮ้ และได้ร่วมกันไล่ล่า ไซด์เวย์ส (SIDEWAYS) เพื่อตัดกำลังของฝ่ายดีเซ็ปติคอนส์
แซมถูกตราหน้าว่าเป็นผู้ต้องหา เพราะเดอะฟอลเลนได้แฮ็คเข้าไปในดาวเทียมเพื่อบอกกับมนุษย์ทุกคนให้มาจับตัวแซม ทำให้ แซม มิเคล่า และลีโอ ต้องหนีหัวซุกหัวซุนกัน ส่วนบัมเบิลบี ทำหน้าที่เป็นผู้ดูแลความปลอดภัย และทำหน้าที่เป็นผู้ควบคุมนิสัยของมัดแฟล็ปส์ และสกิ๊ดส์อีกด้วย ไม่นานแซมก็ได้ไปหาซิมมอนส์ อดีตนายทหารผู้ภักดีในหน่วยงานลับ เซ็กเตอร์ เซเว่น(SECTOR SEVEN) เพื่อขอให้เขาช่วย จนต่อมาทุกคนได้ไปเจอกับเจ็ทไฟร์(JETFIRE)ที่พิพิธภัณฑ์การบินและอวกาศสวิสโซเนี่ยน หลังจากนั้นเจ็ทไฟร์ก็ได้พาทุกคนไปที่ประเทศอียิปต์ หลังจากนั้น เจ็ทไฟร์ก็เล่าให้ทุกคนฟังว่าแมททริกซ์แห่งจิตพลังผู้นำ หรือ เดอะแมททริกซ์ออพลีดเดอร์ชิพ สามารถคืนชีวิตให้อ็อพติมัส ไพรม์ฟื้นขึ้นมาได้
หลังจากนั้นเม็กกาทรอนได้ส่งกำลังพลดีเซ็ปติคอนส์ไปค้นหาแซมเพื่อไม่ให้แซมไปถึงร่างอ็อพติมัส ไพรม์ ทุกคนได้แยกกันไปจัดการดีเซ็ปติคอนส์ บัมเบิลบีล่อดีเซ็ปติคอนส์ส่วนหนึ่งไปทางอื่น และคอยสังเกตการณ์ให้แซมได้ไปถึงร่างอ็อพติมัส ไพรม์อย่างปลอดภัย ส่วน มัดแฟล็ปส์ สกิ๊ดส์ เจ้าหน้าที่ซิมมอนส์ และลีโอ ได้ไปหลบอยู่ที่ปลอดภัย แต่ต้องมาเจอกับดีวาสเตเตอร์ หุ่นยนต์ฝ่ายคอนสตรัคติคอน จนมัดแฟล็ปส์ถูกดูดเข้าไป แต่รอดออกมาได้ มัดแฟล็ปส์และสกิ๊ดส์ได้ปะทะกับดีวาสเตเตอร์จนได้รับบาดเจ็บเพียงเล็กน้อย โชคดีที่ทหารได้ยิงอาวุธต้นแบบไปถึงดีวาสเตเตอร์จนสิ้นชีพเรียบร้อยแล้ว จนหลังจากนั้นออโต้บ็อทส์เป็นฝ่ายมีชัยและแซมชุบชีวิตอ็อพติมัสได้สำเร็จ
อะฮะดะดะบุ๊กส์
อะฮะดะดะบุ๊กส์ (Ahadada Books) เป็นสำนักพิมพ์หนังสือเล็ก ๆ ในกรุงโตเกียว ประเทศญี่ปุ่น และ โตรอนโต ประเทศแคนาดา ตีพิมพ์หนังสือประเภทบทร้อยแก้วและร้อยกรองสมัยนิยม ก่อตั้งเมื่อปี พ.ศ. 2541 โดย เจสซี่ กลาส กับผู้ช่วยของเขาคือ แดเนียล เซนเดคคิ มีนักเขียนอยู่ในสังกัด ได้แก่ อลัน ฮาลเซย์, จีลาดีน มองค์ , อีลีน ทาบิออส เป็นต้น นอกจากนี้ อะฮะดะดะบุ๊กส์ยังตีพิมพ์หนังสือในภาษาต่าง ๆ ในเอเซีย โดยมีบริษัทสาขาในประเทศญี่ปุ่น
ชื่อยาที่ได้รับอนุญาตของออสเตรเลีย
ชื่อยาที่ได้รับอนุญาตของออสเตรเลีย (Australian Approved Name หรือ AAN) เป็นชื่อเรียกหมวดเภสัชภัณฑ์ที่จัดตั้งโดย TGA เพื่อใช้ในประเทศออสเตรเลีย เมื่อปลาย พ.ศ. 2559 TGA ได้เปลี่ยนชื่อเภสัชภัณฑ์หลายอย่างให้ตรงกับ INN หรือชื่อเรียกอื่น เช่นตามแบบ USAN หากไม่มีใน INN (ตัวอย่างเช่น asparaginase)
มหาตมา คานธี
มหาตมา คานธี มีชื่อเต็มว่า โมหันทาส กรัมจันท์ คานธี (મોહનદાસ કરમચંદ ગાંધી; )  เป็นผู้นำและนักการเมืองที่มีชื่อเสียงชาวอินเดียและศาสนาฮินดู
ประวัติ
คานธี เกิดวันที่ 2 ตุลาคม ค.ศ. 1869 ในแคว้นคุชราตทางทิศตะวันตกของประเทศอินเดีย มารดาของเขา เป็นภรรยาคนที่ 4 ของบิดาของเขา
ปัญหาด้านอาหารนั้นทุเลาลงเมื่อคานธีได้รู้จักอาหารมังสวิรัติ และได้ซื้อหนังสือคู่มือสำหรับนักมังสวิรัติเข้า คานธีจึงได้มีวิธีรับประทานมังสวิรัติอย่างเป็นสุขในอังกฤษ ส่วนมารยาทและวัฒนธรรมก็ต้องค่อย ๆ ปรับตัวไป และในที่สุดคานธีก็สำเร็จการศึกษาและสอบได้เป็นเนติบัณฑิต และเมื่อได้เป็นเนติบัณฑิตแล้ว คานธีก็เดินทางกลับสู่อินเดียใน ค.ศ. 1892 เพื่อประกอบอาชีพ
ในปีเดียวกันคานธีกลับมา ลูกคนที่สองของคานธีก็กำเนิดขึ้น แต่ในด้านอาชีพ แม้จะประสบความสำเร็จในการศึกษา แต่การประกอบอาชีพในช่วงแรกของคานธีนั้นประสบความยากลำบาก แต่แล้ว ไม่นานต่อมา คานธีก็ได้งานชิ้นหนึ่งซึ่งเป็นตัวแปรสำคัญที่ทำให้คานธีกลายเป็นนักการเมืองที่มีชื่อเสียงโด่งดังในเวลาต่อมา
งานนั้นคือ ให้ไปเป็นทนายว่าความให้ลูกความในประเทศแอฟริกาใต้ ดังนั้น ใน ค.ศ. 1893 คานธีได้เดินทางไปประเทศแอฟริกาใต้ โดยเมื่อเดินทางไปถึง คานธีได้ซื้อตั๋วรถไฟชั้นหนึ่ง (ชั้นที่หรูหราสะดวกสบายที่สุด ค่าตั๋วแพงที่สุด) ไปยังเมืองที่ลูกความต้องการ แต่ทว่า ผู้โดยสารชั้นหนึ่งที่ผิวขาว ไม่พอใจที่คนผิวคล้ำอย่างคานธีมาอยู่ร่วมชั้นหนึ่งกับพวกเขา จึงไปประท้วงบอกเจ้าหน้าที่ เจ้าหน้าที่จึงเดินมาสั่งให้คานธีย้ายตู้โดยสารไปโดยสารตู้ของชั้นสาม (ชั้นไม่สะดวก ไม่หรูหรา ค่าตั๋วถูกที่สุด) ทั้ง ๆ ที่คานธีเสียเงินซื้อตั๋วชั้นหนึ่งมาอย่างถูกต้อง คานธีจึงปฏิเสธ ทำให้ความขัดแย้งในรถไฟชั้นหนึ่งรุนแรงขึ้นเรื่อย ๆ จนในที่สุด คานธีก็ถูกเจ้าหน้าที่รุมทำร้าย และคานธีถูกผู้โดยสารผิวขาวโยนออกมาจากรถไฟ โดยเจ้าหน้าที่ต่างอ้างว่า รถไฟชั้นหนึ่งนี้สร้างสำหรับผู้โดยสารผิวขาวเท่านั้น
เหตุการณ์นี้ทำให้คานธีเศร้าเสียใจเป็นอย่างยิ่ง และยิ่งเศร้ามากยิ่งขึ้นเมื่อรู้ว่าชาวผิวคล้ำเกือบทุกคนถูกเหยียดหยามจากชนผิวขาวในแอฟริกาใต้ นับแต่นั้น คานธีก็ได้เข้าต่อสู้เรียกร้องสิทธิมนุษยชนของชาวผิวคล้ำในแอฟริกาใต้ และเมื่อคานธีรู้ว่าการต่อสู้ครั้งนี้ไม่จบง่าย ๆ จึงได้เดินทางไปอินเดียใน ค.ศ. 1896 เพื่อพาครอบครัวมาอยู่ด้วยกันที่แอฟริกาใต้ และกลับสู่อินเดียใน ต้นปี ค.ศ. 1897 และใช้ชีวิตครอบครัวต่อจนมีลูกกับภรรยาต่ออีก 2 คน
ข้อเสียนั้นคือ มีบางแห่งที่บานปลายเกิดการต่อสู้ใช้กำลัง รัฐบาลอังกฤษจึงใช้เป็นข้ออ้างในการจับกุมตัวคานธีไป แต่เมื่อคานธีถูกจับกุม เมืองต่าง ๆ ก็เกิดความเคียดแค้นและวุ่นวายจนเกือบกลายเป็นเหตุจลาจลระดับประเทศ ซึ่งหลังคานธีได้รับอิสระในวันที่ 13 เมษายน ค.ศ. 1919 และได้รับรู้เหตุการณ์ที่เกิดบานปลายนี้ คานธีรู้สึกเสียใจมาก จึงประกาศ อดอาหาร ตนเอง 3 วัน
ทางการอังกฤษ ได้ดันทุรังจับกุมคานธีและประชาชนนับแสนคนในวันที่ 4 พฤษภาคม ค.ศ. 1930 ทำให้จำนวนแรงงานอาชีพในอินเดียหายไปเป็นจำนวนมาก ทำให้ระบบเศรษฐกิจและระบบบริหารงานของรัฐบาลอังกฤษเกิดความปั่นป่วนอย่างใหญ่หลวง จนกระทั่งต้องปล่อยตัวประชาชนออกมาเรื่อยๆ และรัฐบาลอังกฤษได้ปล่อยตัวคานธีใน ค.ศ. 1931 และในปีนั้น คานธีถูกเชิญตัวไปร่วมประชุมหารือกับรัฐบาลอังกฤษ โดยมีนายกรัฐมนตรีอังกฤษในขณะนั้นเป็นประธาน การประชุมครั้งนี้ไม่ได้ผลอะไรมากนัก
เมื่อคานธีกลับอินเดีย ก็ถูกจับอีก และก็ถูกปล่อยตัวอีก และหลังถูกปล่อย ก็ใช้เวลาไปพัฒนาชนบทอีก จนเมื่อ ค.ศ. 1939 ได้เกิดสงครามโลกครั้งที่ 2 ก็กลับเข้าสู่วงการเมืองอีก มีการเดินขบวนรณรงค์ แล้วก็ถูกจับใน ค.ศ. 1942 อีก แต่ครั้งนี้ ระหว่างอยู่ในคุก กัสตูรบา ภรรยาคานธีได้เสียชีวิตลงใน ค.ศ. 1944 แล้วสักพักก็ถูกปล่อยตัว
เดือนพฤษภาคม ค.ศ. 1947 ได้มีการเจรจาตกลงระหว่างพรรคคองเกรสกับสันนิบาตมุสลิม โดยได้ผลสรุปคือ เมื่ออินเดียได้รับเอกราช จะแบ่งประเทศเป็น 2 ส่วน โดยให้พื้นที่ที่คนส่วนใหญ่เป็นคนฮินดู เป็นประเทศอินเดียของพรรคคองเกรส แล้วพื้นที่ที่คนส่วนใหญ่เป็นคนมุสลิม ให้เป็นประเทศปากีสถาน ปกครองโดยสันนิบาตมุสลิม
สังคม
สังคม หรือ สังคมมนุษย์ คือการอยู่รวมกันของมนุษย์โดยมีลักษณะความสัมพันธ์ซึ่งกันและกันหลายรูปแบบ เช่น อาชีพ อายุ เพศ ศาสนา ฐานะ ที่อยู่อาศัย ฯลฯ สำหรับระบบสังคมที่รวมถึงสิ่งมีชีวิตประเภทอื่นนอกเหนือจากมนุษย์อาจใช้คำว่าระบบนิเวศ ซึ่งมีความหมายเกี่ยวกับความสัมพันธ์ของสิ่งมีชีวิตต่าง ๆ กับสภาพแวดล้อม สังคมของมนุษย์เกิดจากกลุ่มบุคคลที่มีความสนใจร่วมกันไม่ว่าจะในด้านใด เช่น ประเทศ จังหวัด และอื่น ๆ และมักจะมีวัฒนธรรมหรือประเพณีรวมถึงภาษา การละเล่นและอาหารการกินของตนเองในแต่ละสังคม การที่มนุษย์รวมกันเป็นสังคมนั้น ช่วยให้มนุษย์สามารถสร้างและพัฒนาสิ่งต่าง ๆ ให้ประสบความสำเร็จได้ ซึ่งอาจเป็นไปไม่ได้ถ้าต้องทำสิ่งนั้นโดยลำพัง ขณะเดียวกันสังคมที่พัฒนาหรือกำลังพัฒนาเป็นเมืองขนาดใหญ่ ซึ่งมีการใช้เทคโนโลยีช่วยในการทำงานอย่างมากนั้น ก็อาจส่งผลให้ประชากรที่ไม่สามารถปรับตัวตามสภาพสังคมที่เปลี่ยนแปลง เกิดความรู้สึกโดดเดี่ยวหรือความรู้สึกว่าตนเองไม่มีส่วนร่วมในสังคมขึ้นมาได้
ชุมชนเสมือน
ชุมชนเสมือน คือสังคมรูปแบบหนึ่งที่มีความสัมพันธ์ต่อกัน โดยการใช้เครื่องมือสื่อสารเพื่อสร้างเครือข่ายสังคมที่ไม่มีข้อจำกัดทางภูมิประเทศ เขตแดน หรือระยะทาง เพื่อสร้างกลุ่มหรือสังคมที่มีความสนใจหรือมีเป้าหมายในเรื่องเดียวกัน ชุมชนเสมือนจริงมีการเติบโตอย่างรวดเร็วและกว้างขวาง ซึ่งเป็นผลมาจากเทคโนโลยีที่เกี่ยวข้องกับคอมพิวเตอร์และอินเทอร์เน็ต โดยส่วนมากนิยมใช้บริการเครือข่ายสังคมซึ่งให้บริการฟรีอย่างเช่น เฟซบุ๊ก ไฮไฟฟ์ มายสเปซ ทวิตเตอร์
สมาคมเอเชียใต้เพื่อความร่วมมือระดับภูมิภาค
สมาคมเอเชียใต้เพื่อความร่วมมือระดับภูมิภาค (South Asian Association for Regional Cooperation, SAARC) เป็นองค์การระหว่างรัฐบาลระดับภูมิภาคและสหภาพภูมิรัฐศาสตร์ของรัฐในเอเชียใต้ ประเทศสมาชิกได้แก่ อัฟกานิสถาน บังกลาเทศ ภูฏาน อินเดีย มัลดีฟส์ เนปาล ปากีสถาน และศรีลังกา สมาคมเอเชียใต้เพื่อความร่วมมือระดับภูมิภาคประกอบด้วยร้อยละ 3 ของพื้นที่โลก ร้อยละ 21 ของประชากรโลก และร้อยละ 3.8 (2.9 ล้านล้านดอลลาร์สหรัฐ) ของเศรษฐกิจโลกในปี ค.ศ. 2015
สมาคมเอเชียใต้เพื่อความร่วมมือระดับภูมิภาคได้ก่อตั้งขึ้นในกรุงธากา เมื่อวันที่ 8 ธันวาคม ค.ศ. 1985 สำนักงานเลขาธิการตั้งอยู่ที่กาฐมาณฑุ เนปาล องค์กรส่งเสริมการพัฒนาการรวมกลุ่มทางเศรษฐกิจและภูมิภาค ได้เปิดตัวเขตการค้าเสรีเอเชียใต้ในปี ค.ศ. 2006 สมาคมเอเชียใต้เพื่อความร่วมมือระดับภูมิภาครักษาความสัมพันธ์ทางการทูตอย่างถาวรที่องค์การสหประชาชาติในฐานะผู้สังเกตการณ์และได้พัฒนาความสัมพันธ์กับหน่วยงานพหุภาคี รวมทั้งสหภาพยุโรป
คณะผู้แทนทางทูตของประเทศจอร์เจีย
รายชื่อสถานเอกอัครราชทูตและสถานกงสุลของจอร์เจียในประเทศต่างๆ (ไม่รวมสถานกงสุลใหญ่กิตติมศักดิ์)
อัญรินทร์ ธีราธนันพัฒน์
อัญรินทร์ ธีราธนันพัฒน์ ชื่อเล่น ทับทิม เป็นนักแสดง พิธีกร นักร้อง นักกีฬาสเกตลีลา และนักธุรกิจชาวไทย
ประวัติ
อัญรินทร์ ธีราธนันพัฒน์ ชื่อเล่น ทับทิม เกิดเมื่อวันอาทิตย์ ที่ 21 ตุลาคม พ.ศ. 2533 ที่ โรงพยาบาลแพทย์ปัญญา กรุงเทพมหานคร บิดา มารดา เป็นคนเชื้อชาติไทย สัญชาติไทย มารดาเป็นชาวจังหวัดระนอง มีพี่ชาย 1 คน
ความสามารถพิเศษคือ รำโนห์ราได้อย่างคล่องแคล่วตั้งแต่วัยเด็ก และเป็นนักกีฬาสเกตลีลา
นอกจากนี้ทับทิมยังเป็นจิตอาสา มูลนิธิร่วมกตัญญู รหัส ดารา77 ซึ่งทับทิมไปร่วมงานจิตอาสากับบิณฑ์และเอกพันธ์อยู่เป็นประจำ
การศึกษา
- เริ่มเข้าเรียนที่โรงเรียนอนุบาลทองฤทัย
- สำเร็จการศึกษาระดับประถมศึกษาและมัธยมศึกษา (English program) จากโรงเรียนอุดมศึกษา
- สำเร็จการศึกษาระดับระดับปริญญาตรี ศิลปศาสตรบัณฑิต (เอกภาษาอังกฤษ)จาก คณะมนุษยศาสตร์ มหาวิทยาลัยรามคำแหง
- สำเร็จการศึกษาระดับระดับปริญญาตรี บริหารธุรกิจบัณฑิต จาก คณะบริหารธุรกิจ มหาวิทยาลัยอัสสัมชัญ (ABAC) โดยเป็นนักเรียนทุนโครงการเฉลิมพระเกียรติ 80 พรรษา พระบาทสมเด็จพระเจ้าอยู่หัวรัชกาลที่ 9
- สำเร็จการศึกษาระดับปริญญาโท รัฐศาสตร์มหาบัณฑิตคณะรัฐศาสตร์ มหาวิทยาลัยรามคำแหง
- สำเร็จการศึกษาระดับปริญญาเอก ปรัชญาดุษฎีบัณฑิต สาขาวิชาการจัดการ (Doctor of Philosophy in Management) คณะบริหารธุรกิจและการจัดการ Lyceum of the Philippines University ประเทศฟิลิปปินส์
วงการบันเทิง
เริ่มเข้าสู่วงการบันเทิงด้วยการถ่ายแบบ / ถ่ายโฆษณา / มิวสิกวีดีโอ / การประกวด ได้ตำแหน่ง Cleo Star Popular Vote 2007 และ Utaitip Freshy Idol 2008 (รองชนะเลิศอันดับ 1)
ปี 2552 ทับทิมได้เซ็นสัญญาเป็นนักแสดงกับสถานีโทรทัศน์สีกองทัพบกช่อง 7 และมีผลงานละครเรื่องแรกในปี พ.ศ. 2552 เรื่อง รักแท้แก้ได้ คู่ อ๊อฟ ชนะพล สัตยา หลังจากนั้นก็มีผลงานละครอีกหลายเรื่อง เช่น ธิดาวานร 2 คู่กับเขตต์ ฐานทัพ และ ตะวันยอแสง รวมถึงซิทคอมเรื่อง กำนันอี๊ด เป็นต้น
ในปี พ.ศ. 2553 รับบทนางเอกครั้งแรกในละครคุณชายตำระเบิด ซึ่งมีเรตติ้งและกระแสตอบรับสูงมาก ในปี พ.ศ. 2555 ได้พลิกบทร้ายเป็นครั้งแรก โดยรับบท อสูรน้อยดารกา จาก อสูรน้อยในตะเกียงแก้ว ในปี พ.ศ. 2556 ประชันบทบาทกับนางเอกรุ่นพี่ จีรนันท์ มะโนแจ่ม และ มรกต กิตติสาระ ในละครเรื่อง อาญารัก ซึ่งทำให้เธอได้กระแสชื่นชมด้านการแสดงเป็นอย่างสูง  ในปี พ.ศ. 2558 ขึ้นมารับบทนางเอกละครหลังข่าวเรื่องแรก คือ ลีลาวดีเพลิง ตามด้วย เจ้านาง และ ริษยา ฯลฯ ซึ่งได้เรตติ้งและกระแสตอบรับที่ดีมาก
ปี พ.ศ.2565 ทับทิมได้แสดงละครเรื่องสุดท้ายกับทางช่อง 7คือละครเรื่อง เสาร์ ๕
ปี พ.ศ.2566 ทับทิมตัดสินใจเป็นนักแสดงอิสระ และได้ประเดิมบทบาทดราม่าสุดรันทดประชันกับนางร้ายตัวแม่มากฝีมืออย่างกิ๊ก สุวัจนี ในซีรีส์ค่าย change2561 คลับฟรายเดย์ เดอะ ซีรี่ส์ ตอน “สะใภ้จีน” ซึ่งได้รับกระแสชื่นชมและเรตติ้งที่สูง
เพลงประกอบละคร
(2553) ละคร คุณชายตำระเบิด (2555) ละคร อสูรน้อยในตะเกียงแก้ว (2556) ละคร สวนอาหารบานใจ (2556) ละคร โทน (2558) ละคร ลีลาวดีเพลิง (2559) ละคร ฉันทนาสามช่า (2560) ละคร อกธรณี (2561) ละคร ชาติลำชี
ซิงเกิลเพลง
(2565) ร่วม featuring กับศิลปิน woman Bangkok
นักกีฬา
ผลการแข่งขันสเกตลีลาของเธอเป็นดังนี้
บทบาทในธุรกิจอื่น
ปี 2561 ~ ทับทิมได้เปิดบริษัท ชื่อ บริษัท ทับทิม 61 จำกัด ผลิตภาพยนตร์ การละครหรือการบันเทิงอื่นๆ กิจกรรมของตัวแทนส่วนบุคคลที่จัดหานักแสดงและศิลปิน ผลิตรายการออนไลน์ “รายการสตรีมหานคร” ออกอากาศทางช่อง BUGABOO.TV และ “รายการขอกอดหน่อย” ออกอากาศทางช่อง 7HD
อุสา สุคันธมาลัย
อุสา สุคันธมาลัย มีนามเดิมว่า ทรรพ หรือ ทับ เกิดเมื่อวันที่ 5 สิงหาคม พ.ศ. 2447 ที่ จังหวัดนนทบุรี เป็นธิดาของนายสุทธิ์ และนางเทียบ บิดามารดาของท่านมีวงดนตรี มีชื่อเสียงในด้านเครื่องสาย และบิดาของครูนั้นขับเสภาได้ดี อุสาเริ่มเรียนขับร้องจากท่านบิดาก่อน ตั้งแต่อายุยังไม่ถึง 10 ขวบ บิดาได้พาไปถวายตัวให้อยู่ในพระอุปถัมภ์ของ พระวิมาดาเธอกรมพระสุทธาสินีนาฎ ซึ่งอุสาได้เรียนขับร้องกับหลวงเสียงเสนาะกรรณ (พัน มุกตวาภัย) และยังได้เป็นศิษย์ของพระยาประสานดุริยศัพท์ (แปลก ประสานศัพท์) ซึ่งได้แต่งทางร้องให้อุสาเป็นพิเศษเพลงหนึ่งคือ เพลงทยอยเดี่ยว และเป็นศิษย์ของเจริญ พาทยโกศล และหม่อมซ่มจีน ราชานุประพันธ์ด้วย
กอร์ดอน สตรักคัน
กอร์ดอน เดวิด สตรักคัน (Gordon David Strachan; เกิด 9 กุมภาพันธ์ ค.ศ. 1957) เป็นอดีตโค้ชและผู้เล่นฟุตบอลชาวสกอตแลนด์ เขาเล่นให้กับดันดี, แอเบอร์ดีน, แมนเชสเตอร์ยูไนเต็ด, ลีดส์ยูไนเต็ด และคอเวนทรีซิตี รวมถึงทีมชาติสกอตแลนด์ เขาได้คุมทีมคอเวนทรีซิตี, เซาแทมป์ตัน, เซลติก, มิดเดิลส์เบรอและสกอตแลนด์
อุสา สุคันธมาลัย
อุสาเป็นคนขับร้องประจำวงมโหรีของ พระวิมาดาเธอกรมพระสุทธาสินีนาฏ จนสิ้นรัชกาล วงมโหรีนี้ก็ยุบเลิกไป จึงได้ทูลลาออกจากวังมาอยู่ที่บ้านพี่สาวที่ชื่อทิม เมื่ออายุได้ 20 ปี สมรสกับหลวงประมาณมนูธรรม (สกุล บุณยรัตพันธ์) บุตรชายของเจ้าพระยาศรีธรรมราช (เวก บุณยรัตพันธ์) สมรสได้ประมาณ 9 ปี สามีถึงแก่กรรม ในตอนนั้นหลวงประดิษฐไพเราะ (ศร ศิลปบรรเลง) ได้เข้ามาประจำอยู่ในวงดนตรีหลวงของรัชกาลที่ 7 แล้ว จึงชักชวนให้อุสาเข้ามาร่วมงานด้วยกัน ต่อมา ในสมัยจอมพล ป. พิบูลสงคราม มีนโยบายรัฐนิยมให้ใช้ชื่อตัวให้เหมาะกับเพศ อุสาซึ่งมีชื่อตัวว่าทับ พยางค์เดียว ไม่เหมาะกับสมัยนิยม จึงเปลี่ยนมาใช้อุสา และตั้งนามสกุลสุคันธมาลัยขึ้นใช้เอง
กอร์ดอน สตรักคัน
ในระดับสโมสร สตรักคันลงเล่นทั้งหมด 635 นัดในลีก ยิงได้ทั้งหมด 138 ประตู เล่น 21 จาก 25 ฤดูกาลในลีกสูงสุดของอังกฤษหรือสกอตแลนด์
อุสา สุคันธมาลัย
อุสาได้เคยอัดแผ่นเสียงให้กับห้าง ต.เง็กชวน โดยมีเทียบ คงลายทองเป็นผู้เป่าปี่ และพริ้ง ดนตรีรสเป็นผู้ตีระนาดเอก เพลงที่อุสาร้องและมีชื่อเสียงมาก คือ เพลงฉุยฉายและเพลงช้าปี่ อุสาร้องเพลงครั้งสุดท้ายเมื่อประมาณ พ.ศ. 2523 ในวงครูอาวุโส ซึ่งมหาวิทยาลัยศิลปากรเป็นผู้จัดขึ้น อุสายังร้องเพลงพม่าห้าท่อนและเพลงสี่บทได้ไพเราะ อุสาเสียชีวิตเมื่อ 16 ธันวาคม พ.ศ. 2528 รวมอายุได้ 81 ปี
วอลเลย์บอลหญิงเอวีซีคัพ
วอลเลย์บอลหญิงเอวีซีคัพ (AVC Cup for Women) หรือชื่อระหว่างปี ค.ศ. 2008 – ค.ศ. 2010 ว่า วอลเลย์บอลหญิงชิงแชมป์เอเชียนคัพ (Asian Women's Cup Volleyball Championship) เป็นการแข่งขันวอลเลย์บอลหญิงสำหรับทีมชาติชุดใหญ่ของทวีปเอเชียและโอเชียเนีย จัดขึ้นโดยสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างทวีป การแข่งขันได้รับการจัดขึ้นทุก ๆ 2 ปี ตั้งแต่ปี ค.ศ. 2008 ทีมชนะเลิศการแข่งขันครั้งล่าสุดคือทีมชาติญี่ปุ่น ซึ่งชนะเลิศในการแข่งขันปี 2022
แอสปาร์แตม
แอสปาร์แตม หรือ Aspartame เป็นวัตถุให้ความหวานแทนน้ำตาล (จัดเป็นวัตถุเจือปนอาหารชนิดหนึ่ง) ซึ่งไม่ให้พลังงาน มีชื่อวิทยาศาสตร์ว่า Aspartyl-phenylalanine-1-methyl ester ซึ่งมีองค์ประกอบหลักคือกรดอะมิโน 2 ตัวต่อกันได้แก่ กรดแอสปาร์ติก และ ฟีนิลอะลานีน
แอสปาร์แตมมีความหวานกว่าน้ำตาลซูโครส (น้ำตาลทราย) ประมาณ 180–200 เท่า ในปัจจุบันผลิตออกจำหน่ายภายใต้เครื่องหมายการค้าจดทะเบียนในยี่ห้อสินค้าต่าง ๆ เช่น "NutraSweet", "Pal Sweet", "Equal", และ "Canderel" แอสปาร์แตมเป็นส่วนประกอบในอาหารสำเร็จรูปและเครื่องดื่มกว่า 5,000 ชนิด ที่วางขายทั่วโลก โดยทั่วไปเราจะใช้แอสปาร์แตมผสมเครื่องดื่ม หรือทำอาหารให้ผู้ป่วยที่เป็นโรคเบาหวาน สำหรับในประเทศไทย ผลิตภัณฑ์ที่มีแอสปาร์แตมเป็นส่วนประกอบ สำนักงานคณะกรรมการอาหารและยา กระทรวงสาธารณสุข ได้กำหนดให้มีคำเตือนบนฉลากของบรรจุภัณฑ์ว่า "ผู้ที่มีสภาวะฟีนิลคีโตนูเรีย ผลิตภัณฑ์นี้มีฟีนิลอะลานีน" ซึ่งภาวะดังกล่าวเป็นผู้ที่มีความผิดปกติทางพันธุกรรมซึ่งไม่สามารถย่อยฟีนิลอะลานีนได้ (ในประเทศไทยมีผู้ป่วยโรคนี้ราว 1 คนต่อประชากร 100,000 คน)
โครงสร้างสารของแอสปาร์แตมจะเปลี่ยนไปเมื่อโดนความร้อนและเมื่อเก็บไว้นาน จึงไม่ควรใช้แอสปาร์แตมปรุงอาหารร้อน ๆ และไม่ควรเก็บไว้นาน ๆ
อำเภอทุ่งช้าง
ทุ่งช้าง เป็นอำเภอหนึ่งของจังหวัดน่าน เดิมมีพื้นที่ครอบคลุมอำเภอเชียงกลาง   อำเภอสองแคว ทั้งหมด และตำบลห้วยโก๋นของอำเภอเฉลิมพระเกียรติ
ประวัติ
แต่เดิมท้องที่อำเภอทุ่งช้างเป็นบริเวณที่เรียกว่าแขวงเมืองและ ต่อมาในปี พ.ศ. 2457 ได้ยกฐานะเป็นอำเภอ ชื่อว่าอำเภอและ  ตามตำบลที่ตั้งของที่ว่าการอำเภอ โดยมีอาคารที่ว่าการอำเภอตั้งอยู่ที่บ้านเฟือยลุง หมู่ 9 ตำบลและ เมื่อปี พ.ศ. 2504 ต่อมาได้ย้ายอาคารที่ว่าการอำเภอมาตั้งใหม่ซึ่งห่างจากเดิม 2 กิโลเมตร อยู่ในเขตบ้านทุ่งช้าง หมู่ 2 ตำบลทุ่งช้าง จึงได้เปลี่ยนชื่ออำเภอและ จังหวัดน่าน เป็นอำเภอทุ่งช้าง ในวันที่ 11 เมษายน ปีเดียวกัน และย้ายที่ว่าการอำเภอไปอยู่ที่ตำบลทุ่งช้างจนถึงปัจจุบัน
อำเภอทุ่งช้าง มีประวัติศาสตร์การสู้รบที่ยาวนาน คือสงครามอันเนื่องมาจากความแตกต่างทางความทางคิด อุดมการณ์ ลัทธิการปกครอง ผู้ก่อการร้าย คอมมิวนิสต์ที่แทรกซึมเพื่อหวังทำลายการปกครองระบอบประชาธิปไตย อันมีพระมหากษัตริย์เป็นประมุข เริ่มปฏิบัติการตั้งแต่ พ.ศ. 2506 ทวีความรุนแรงตั้งแต่ พ.ศ. 2513 จนถึง พ.ศ. 2518 ชาวไทยที่รักชาติต้องพลีชีพปกป้องผืนแผ่นดินไทยมากมายถึง 600 กว่าคน ทั้งพลเรือน ตำรวจ ทหาร ปัจจุบันชาวอำเภอทุ่งช้างมีวิถีชีวิตที่สุขสงบท่ามกลางธรรมชาติที่ร่มรื่นสวยงาม อากาศบริสุทธิ์ ผู้คนมีอัธยาศัยไมตรี ราษฎรมีอาชีพเกษตรกรรมเป็นหลัก ถึงแม้จะประกอบด้วยราษฎรหลากหลายเผ่าพันธ์ เช่น ไทยเหนือ ไทลื้อ ม้ง ขมุ ลัวะ เย้า ถิ่น แต่ชนทุกเผ่าก็อยู่อาศัยร่วมกันในผืนดินนี้อย่างสุขสงบ ไม่เคยมีปัญหาด้านการปกครอง
การปกครองส่วนภูมิภาค
อำเภอทุ่งช้างแบ่งเขตการปกครองย่อยออกเป็น 4 ตำบล 40 หมู่บ้าน ได้แก่
การปกครองส่วนท้องถิ่น
ท้องที่อำเภอทุ่งช้างประกอบด้วยองค์กรปกครองส่วนท้องถิ่น 5 แห่ง ได้แก่
ตำบลบ้านร้อง
ตำบลบ้านร้อง เป็นตำบลในอำเภองาว จังหวัดลำปาง
ประชากร
มีประชากร 6,382 คน ประกอบด้วยชาย 3,166 คนและหญิง 3,216 คน
เขตพื้นที่
ติดต่อกันแต่ละทิศตามนี
รายชื่อหมู่บ้าน
ประกอบด้วย 9 หมู่บ้านดังนี้
เปรียญ
เปรียญ (อ่านว่า ปะเรียน) บาเรียน  ก็เรียก เป็นคำใช้เรียกภิกษุสามเณรผู้ศึกษาเล่าเรียนพระปริยัติธรรมแผนกบาลีและสอบไล่ได้ตามหลักสูตรตั้งแต่ 3 ประโยคขึ้นไปจนถึง 9 ประโยค เรียกว่า พระเปรียญ หรือ พระเปรียญธรรม สามเณรเปรียญ หรือ สามเณรเปรียญธรรม มีอักษรย่อว่า ป. หรือ ป.ธ. (เทียบเท่ามัธยมศึกษา)
เปรียญ สันนิษฐานว่ามาจากคำว่า บาเรียน หรือ ปริญญา หมายถึง “พระที่ได้ศึกษาเล่าเรียนพระปริยัติธรรมบาลี” หรือ “พระนักเรียนบาลี” นั่นเอง ต่อมา สมเด็จพระมหาสมณเจ้ากรมพระยาวชิรญาณวโรรส ทรงเปลี่ยนคำว่า บาเรียน เป็น เปรียญ ปัจจุบันจึงใช้เรียกหลักสูตรการศึกษาพระปริยัติธรรมแผนกบาลีของคณะสงฆ์ไทยว่า "หลักสูตรเปรียญ"
ปัจจุบันเรียกพระภิกษุสามเณรที่สอบได้พระปริยัติธรรมตั้งแต่ เปรียญธรรม 3 ประโยคขึ้นไปว่า "พระมหาเปรียญ" หรือ "สามเณรเปรียญ" ภิกษุสามเณรเปรียญมีสิทธิใส่วุฒิการศึกษาต่อท้ายชื่อได้ เช่น พระมหาวุฒิ ป.6 หรือ ป.ธ.6 (อ่านเต็มว่า เปรียญ 6 ประโยคหรือเปรียญธรรม 6 ประโยค)
ศาลาที่ใช้สำหรับทำการเรียนการสอนว่า ศาลาการเปรียญ คือศาลาหรืออาคารที่พระภิกษุใช้เป็นที่เล่าเรียน
คาโดกาวะโชเต็ง
บริษัท คาโดกาวะ โชเต็ง มหาชนจำกัด (株式会社角川書店) สำนักพิมพ์ยักษ์ใหญ่ของญี่ปุ่นอีกบริษัทหนึ่ง ตั้งอยู่ในกรุงโตเกียว คาโดคาวะ งานพิมพ์เป็นหนังสือประเภทคอมมิค และนิตยสารการ์ตูน อาทิเช่น นิวไทป์ เป็นต้น และเมื่อไม่นานมานี้ ได้ขยายงานเกี่ยวกับด้านมัลติมีเดีย (วิดีโอเกม) และ ภาพยนตร์ อีกด้วย (คาโดกาวะพิกเชอร์)
รายชื่อนักแสดงภาพยนตร์ในจักรวาลภาพยนตร์มาร์เวล
นักแสดงภาพยนตร์ในจักรวาลภาพยนตร์มาร์เวล เป็นรายชื่อนักแสดงภาพยนตร์ของแฟรนไชส์สื่อและจักรวาลที่ใช้ร่วมกันซึ่งเป็นฉากของภาพยนตร์ซูเปอร์ฮีโร่ที่ผลิตโดยมาร์เวลสตูดิโอส์ มีเค้าโครงมาจากตัวละครของสิ่งพิมพ์มาร์เวลคอมิกส์ ระยะที่หนึ่ง, สอง และ สาม รู้จักกันในชื่อ "ดิอินฟินิตีซากา" ซึ่งมีแฟรนไชส์และภาคต่อมากมาย และภาพยนตร์ครอสโอเวอร์ อเวนเจอร์ส สี่เรื่องแรก ในระยะสี่มีเป้าหมายเพื่อนำเสนอภาคต่อของภาพยนตร์ 4 เรื่องก่อนหน้านี้และเรื่องใหม่อีก 3 เรื่อง โดยในระยะห้าจะมีภาพยนตร์ภาคต่อ 4 เรื่องและเรื่องใหม่อีก 2 เรื่อง และหกมีภาพยนตร์ภาคต่อ 2 เรื่องและเรื่องใหม่ 2 เรื่อง ได้แก่ ภาพยนตร์เรื่องที่ห้าและหกของอเวนเจอร์ส  ระยะที่สี่ ห้า และหก รวมเรียกว่า "เดอะมัลติเวิร์สซากา" (The Multiverse Saga)
เนื่องจากแฟรนไชส์ประกอบด้วยภาพยนตร์ที่ดัดแปลงมาจากผลงานที่หลากหลายของมาร์เวลคอมิกส์ จึงมีนักแสดงนำหลายคน คริส เฮมส์เวิร์ท รับบทเป็น ธอร์ ในภาพยนตร์ของ ธอร์ ในดิอินฟินิตีซากาและอีกครั้งใน ธอร์: ด้วยรักและอัสนี (2022); คริส แพร็ตต์ รับบทเป็น ปีเตอร์ ควิลล์ / สตาร์-ลอร์ด ตัวละครนำในภาพยนตร์เรื่อง การ์เดียนออฟเดอะแกแล็กซี และจะกลับมาในภาคต่อเรื่อง รวมพันธุ์นักสู้พิทักษ์จักรวาล 3 (2023) และแสดงร่วมกับเฮมส์เวิร์ธในเรื่อง ธอร์: ด้วยรักและอัสนี; พอล รัด รับบทเป็น สก็อตต์ แลงก์ / แอนท์-แมน และ อีแวนเจไลน์ ลิลลี ร่วมแสดงเป็น โฮป ฟาน ไดน์ / วอสพ์ ในภาพยนตร์เรื่อง แอนท์-แมน โดยนักแสดงทั้งสองกลับมาเแสดงในเรื่อง แอนท์-แมน และ เดอะ วอสพ์: ตะลุยมิติควอนตัม (2023); เบเนดิกต์ คัมเบอร์แบตช์ รับบท สตีเฟน สเตรนจ์ และปรากฏตัวอีกครั้งในเรื่อง จอมเวทย์มหากาฬ ในมัลติเวิร์สมหาภัย (2022); ทอม ฮอลแลนด์ รับบทเป็น ปีเตอร์ ปาร์คเกอร์ / สไปเดอร์-แมน ในภาพยนตร์เรื่อง สไปเดอร์-แมน และกลับมาอีกครั้งในเรื่อง สไปเดอร์แมน: โน เวย์ โฮม (2021) ซึ่งเขาได้ร่วมงานกับคัมเบอร์แบทช์; และ บรี ลาร์สัน รับบทเป็น แครอล แดนเวอร์ส / กัปตันมาร์เวล และจะปรากฏตัวอีกครั้งในภาพยนตร์เรื่อง เดอะมาร์เวลส์ (2023) พร้อมด้วยไอมาน เวลลานี ในบท กมลา ข่าน / มิสมาร์เวล และ ทียอนาห์ แพร์ริส ในบท โมนิกา แรมโบ
หลังจากปรากฏตัวในบทบาทสมทบในดิอินฟินิตีซากา สการ์เลตต์ โจแฮนส์สัน รับบทเป็น นาตาชา โรมานอฟ / แบล็ค วิโดว์ ในภาพยนตร์เรื่อง แบล็ค วิโดว์ (2021), แอนโทนี แมกกี จะแสดงนำในภาพยนตร์เรื่อง กัปตันอเมริกา: นิวเวิร์ลออร์เดอร์ (2024) ในบท แซม วิลสัน / กัปตันอเมริกา และดอน ชีเดิลจะรับบทเป็น เจมส์ โรดส์ / วอร์แมชชีน ในภาพยนตร์เรื่อง อาร์มอร์วอร์, ซือมู่ หลิว รับบทเป็น ชาง-ชี ในภาพยนตร์เรื่อง ชาง-ชี กับตำนานลับเท็นริงส์ (2021) ในขณะที่ เจมมา ชาน รับบทเป็น เซอร์ซี ในภาพยนตร์เรื่อง ฮีโร่พลังเทพเจ้า (2021) ฟลอเรนซ์ พิว จะนำแสดงในภาพยนตร์รวมพลเรื่อง ธันเดอร์โบลต์ (2024) ในบท เยเลน่า เบโลวา / แบล็ค วิโดว์ หลังจากร่วมงานกับโจแฮนส์สันในเรื่อง แบล็ค วิโดว์ และ มาเฮอร์ชาลา อาลี จะแสดงนำในภาพยนตร์เรื่อง เบลด (2024) ในบท เบลด และ ไรอัน เรย์โนลส์ ที่จะแสดงใน เดดพูล 3 (2024) ในบท เวด วิลสัน / เดดพูล
นักแสดงคนอื่น ๆ อีกหลายคนได้แสดงสมทบในภาพยนตร์และละครชุดทางโทรทัศน์หลายเรื่องภายในแฟรนไชส์ รายชื่อด้านล่างนี้เรียงลำดับตามภาพยนตร์และนามสกุลของตัวละคร โดยตัวละครบางตัวมีการแสดงโดยนักแสดงหลายคน ตัวละครทั้งหมดที่ปรากฎในสื่อจักรวาลภาพยนตร์มาร์เวลอื่น ๆ เช่น หนังสั้น ละครโทรทัศน์ หรือซีรีส์ดิจิทัล จะถูกบันทึกไว้ด้วย
ดิอินฟินิตีซากา
ระยะที่ 1 ของแฟรนไชส์นี้ประกอบด้วยภาพยนตร์ 6 เรื่อง ซึ่งประกอบด้วยภาพยนตร์ซูเปอร์ฮีโร่ 4 เรื่อง ที่นำไปสู่การครอสโอเวอร์ในภาพยนตร์ปี ค.ศ. 2012 เรื่อง ดิ อเวนเจอร์ส ระยะที่ 2 ของแฟรนไชส์นี้ประกอบด้วยภาคต่อของภาพยนตร์จากระยะที่ 1 สามเรื่อง รวมทั้งภาพยนตร์ใหม่อีก 2 เรื่อง และภาพยนตร์ครอสโอเวอร์เรือ่ง อเวนเจอร์ส: มหาศึกอัลตรอนถล่มโลก ซึ่งเปิดตัวในปี ค.ศ. 2015 ระยะที่ 3 ประกอบด้วยภาคต่อของภาพยนตร์ภาคก่อน 4 เรื่องและภาพยนตร์ใหม่ 4 เรื่อง รวมถึงภาพยนตร์ครอสโอเวอร์เรือง อเวนเจอร์ส: มหาสงครามล้างจักรวาล (2018) และ อเวนเจอร์ส: เผด็จศึก (2019) ภาพยนตร์จากระยะที่ 1 ถึงระยะที่ 3 เรียกรวมกันว่า "ดิอินฟินิตีซากา"
ดิอินฟินิตีซากามีนักแสดงนำหลายคน ได้แก่ รอเบิร์ต ดาวนีย์ จูเนียร์ รับบทเป็น โทนี่ สตาร์ค / ไอรอนแมน ; เอ็ดเวิร์ด นอร์ตัน แสดงนำในภาพยนตร์เรื่อง มนุษย์ตัวเขียวจอมพลัง (2008), รับบทเป็น บรูซ แบนเนอร์ / ฮัลค์, แต่ไม่ได้กลับมาแสดงบทบาทเดิมในภาพยนตร์ในอนาคต และถูกแทนที่โดย มาร์ก รัฟฟาโล สำหรับภาพยนตร์ที่ตามมาทั้งหมดที่เกี่ยวข้องกับตัวละครนี้ คริส อีแวนส์ รับบทเป็น สตีฟ โรเจอร์ส / กัปตันอเมริกา ; คริส เฮมส์เวิร์ท รับบทเป็น ธอร์ ; คริส แพร็ตต์ รับบทเป็น ปีเตอร์ ควิลล์ / สตาร์-ลอร์ด ; พอล รัด แสดงเป็น สก็อตต์ แลงก์ / แอทน์-แมน กับ อีแวนเจไลน์ ลิลลี รับบทเป็น โฮป ฟาน ไดน์ / วอสพ์ ; เบเนดิกต์ คัมเบอร์แบตช์ รับบท สตีเฟน สเตรนจ์ ; ทอม ฮอลแลนด์ รับบทเป็น ปีเตอร์ ปาร์คเกอร์ / สไปเดอร์-แมน ; แชดวิก โบสแมนรับบทเป็น ทีชัลลา / แบล็ค แพนเธอร์ ; และ บรี ลาร์สัน รับบทเป็น แครอล แดนเวอร์ส / กัปตันมาร์เวล
ซามูเอล แอล. แจ็กสันเคยถูกรับเชิญและแสดงสมทบเป็นนิค ฟิวรี่ในภาพยนตร์หลายเรื่องในช่วงแรก ๆ ของแฟรนไชส์นี้ ก่อนที่จะร่วมแสดงในดิอเวนเจอร์ส; เขาจะยังคงมีบทบาทสมทบในภาพยนตร์ต่อ ๆ ไปเช่นกัน นักแสดงสมทบคนอื่น ๆ อีกหลายคนก็แสดงในภาพยนตร์หลายเรื่องในซากา
ระยะที่ 4
{| class="wikitable" style="text-align:center; width:99%;" ! rowspan="2" style="width:9%;" | ตัวละคร ! colspan="4" | ค.ศ. 2021 ! colspan="3" | ค.ศ. 2022 ! style="width:9%;" | แบล็ค วิโดว์ ! style="width:9%;" | ชาง-ชี กับตำนานลับเท็นริงส์ ! style="width:9%;" | ฮีโร่พลังเทพเจ้า ! style="width:9%;" | สไปเดอร์แมน: โน เวย์ โฮม ! style="width:9%;" | จอมเวทย์มหากาฬ ในมัลติเวิร์สมหาภัย ! style="width:9%;" | ธอร์: ด้วยรักและอัสนี ! style="width:9%;" | แบล็ค แพนเธอร์: วาคานด้าจงเจริญ ! scope="row" colspan="8" style="background-color:#ddf;" |
กีฬาปัญจกีฬาสมัยใหม่ในโอลิมปิกฤดูร้อน 2012
การแข่งขันปัญจกีฬาสมัยใหม่ในโอลิมปิกฤดูร้อน 2012 เป็นการแข่งขันกีฬาปัญจกีฬาสมัยใหม่ในโอลิมปิกฤดูร้อนครั้งที่ 31 ที่จัดขึ้นในกรุงลอนดอน สหราชอาณาจักร ระหว่างวันที่ 28 กรกฎาคม - 5 สิงหาคม พ.ศ. 2555 ณ Aquatics Centre, Copper Box, Greenwich Park มีการแข่งขันทั้งหมด 2 รายการ มีนักกีฬา 36 คนต่อรายการ